Premiér Andrej Babiš pozýva na návštevu Českej republiky slovenských dovolenkárov

# Bratislava / Lednice – 12. 6. 2020 – Cestovaniu do Česka už nič nebráni. Turisti sa môžu vybrať na výlet či dovolenku nielen autom, ale aj medzinárodnou dopravou. Exkluzívne pre CzechTourism Slovensko nakrútil český premiér Andrej Babiš video, v ktorom pozýva slovenských návštevníkov do Česka. K susedom od dnešného dňa láka aj nová slovenská podstránka Kudy z nudy.

# „*Do Českej republiky chodí hneď po Nemcoch najviac slovenských turistov – 750 tisíc. Keby sme sa dostali na milión, tak to bude pecka*,“ prihovára sa vo videu Slovákom predseda českej vlády Andrej Babiš. Láka na návštevu Prahy, Českého Krumlova, Telča, Karlštejnu, ale i na Moravu na dobré víno. Všetky tieto miesta si teraz môžu cestovatelia užiť výnimočne bez davov turistov. „*Príďte k nám, budeme sa tešiť. Držme si navzájom palce a skúsme si pomôcť*, “ dodáva Babiš.

# Okrem video pozvánky vábi k návšteve Česka aj špeciálna novinka, ktorú pripravila agentúra CzechTourism v súvislosti s otvorením hraníc. Portál Kudy z nudy, ktorý je s 18 miliónmi návštev ročne najnavštevovanejším cestovateľským portálom o Českej republike, radi využívajú aj slovenskí turisti. Od dnešného dňa nájdu prehľadne spracované informácie aj na [slovenskej podstránke Kudy z nudy](https://www.kudyznudy.cz/sk). „*Aj keď sme radi, že čeština je pre slovenského používateľa bezproblémová a zrozumiteľná, rozhodli sme sa v rámci zatraktívnenia a skvalitnenia našich online služieb vytvoriť práve pre slovenských fanúšikov a cestovateľov separátnu slovenskú stránku,“*  vysvetľujeNora Gill, riaditeľka CzechTourism Slovensko*.*

# Na stránke [www.kudyznudy.cz/sk](http://www.kudyznudy.cz/sk) nájdu záujemcovia množstvo inšpirácií na letnú dovolenku a výlety, a to nielen na známe, ale aj menej známe atraktívne lokality v Čechách a na Morave. Podstránka v slovenčine ponúka inšpiráciu pre každého – od intelektuála bažiaceho po kultúrnych zážitkoch až po deti, ktoré sa môžu vyšantiť v lanových centrách, zoologických záhradách, alebo sa dozvedieť niečo nové z fyziky či chémie v niektorom z populárno-vedeckých centier. A nezabudli sme ani na kvalitnú gastronómiu či tipy na originálne ubytovanie. *„Prajem stránke veľa spokojných užívateľov a Českej republike natešených slovenských návštevníkov*,“ dodáva Nora Gill.

# Viac informácií poskytne:

# Mgr. Nora Gill, Ph.D.riaditeľka CzechTourism Slovenskogill@czechtourism.com